1ste matriekafskeid vir tuisskool-leerlinge in Bloem | Netwerk24
Deur Gerda-Marié van Rooyen 24 Oktober 2020 11:59
Party matrieks kan al hul rokke regkry en skoene poets vir hul matriekafskeid. Foto: Unsplash
Gerda Welman en Loudine van Straaten-Otto, veteraan-tuisskoolma's van Bloemfontein, sê 'n matriekafskeid was sover hul kennis strek nog nooit vir hierdie leerlinge beskore nie.
"Ons het gedink tuisskool-leerlinge verdien ook 'n geleentheid waar hulle die einde van hul skoolloopbaan kan vier. Nou reël ons vir hulle een in die Rosestad. Die reaksie was oorweldigend en ons het 45 matrieks en ouers wat na die geleentheid kom."
Uitnodigings is aanvaar tot so ver soos Middelburg in die Kaap, Orania, Clocolan, Welkom en Hartswater.
Die matriekafskeid beloof om 'n groot gebeurtenis te wees en sal op Vrydag 12 Desember by Reizis Square gehou word.
"Dit is 'n baie nice venue, dit lyk baie mooi en ons gaan 'n retro-haas uit die hoed trek. Die muurkuns is iets om te beleef en sal die perfekte funky agtergrond bied vir die neem van foto's.